ኣብዚ ፈላማይ ደረጃ፡ ሕማም ኣይስመዓካን፡ ገለ ሰባት ድማ ምልክታት እውን ኣየርእዩን። ፈለማ ካብ ዝተለኸፍካሉ ክሳብ እቲ ምልክታት እተርእየሉ ዘሎ ግዜ፡ ካብ ሰብ ናብ ሰብ ይፈላለ። ብማእከላይ ግን 5 መዓልቲ ይወስድ። ቀሊል ንመብዛሕተኦም ሰባት እቲ ሕማም ብቐሊሉ እዩ ዝሓልፈሎም። ካብቶም ብሕማም ኮሮናቫይረስ (ኮቪድ-19) ዝልከፉ 10 ሰባት፡ እቶም 8 ብቐሊሉ ዝሓልፍዎ ረኽሲ እዩ። ቀንዲ ምልክታቱ ድማ ረስኒን ሰዓልን እዩ። ቁርጥማት፣ ስምዒት ሕርኽርኽ ኣብ ጎሮሮ፣ ከምኡ ድማ ሕማም ርእሲ ከጋጥም ይኽእል፡ ግድን ግን ኣይኮነን። እቲ ረስኒን ሓፈሻዊ ስምዒት ቀጨውጨውታን፡ ሕማም ዝከላኸል ስርዓት ናይ ሰብነትና ነቲ ረኽሲ ብዝህቦ ምላሽ ዝፍጠር እዩ። ነቲ ቫይረስ ከም ባዕዲ ዘለለዮ ስርዓት ምክልኻል ሕማም፡ ገለ ጸገም ተፈጢሩ ከምዘሎ ንኻልእ ክፋል ሰብነትና ምልክት ንምሃብ 'ሳይቶካይን' ዝበሃሉ ኬሚካላት ይፍኑ። እዚ ድማ ንሰብነትና ቃንዛን ረስኒን ይፈጥር። ኮሮናቫይረስ ኣብ ፈለማ ደረቕ ሰዓል እዩ ዘስዕብ (ኣፍንጫ ዘረብረብ ኣይብልን)። ገለ ሰባት ግን ኣብ ከይዲ ክስዕሉ እንከለዉ ዓኽታ ይህልዎም። እዚ ዓኽታ ድማ ሓፊስ ኮይኑ በቲ ቫይረስ ዝሞቱ ዋህዮታት ጎሮሮ ዝሓዘ እዩ። እዞም ምልክታት ዕረፍቲ ብምግባር፣ ብዙሕ ፈሳሲ ብምውሳድን ብፓራሴታሞልን ምሕካም ይከኣል። እዚ ደረጃ ንኣስታት ሓደ ሰሙን ዝጸንሕ ኮይኑ፡ መብዛሕተኦም ሰባት ኣብዚ ደረጃ እንከለዉ እዮም ዝሓውዩ። ሕማም ዝከላኸል ስርዓት ሰብነቶም ስለዝከላኸለሎም። እንተኾነ፡ ገለ ሰባት ግን ከቢድ ዓይነት ሕማም ኮቪድ-19 የማዕብሉ። ከቢድ እቲ ሕማም እናገገደ እንተኸይዱ፡ መንቀሊኡ ሕማም ዝከላኸል ስርዓት ናይ ሰብነትና ነቲ ቫይረስ ዝህቦ ግብረ መልሲ ካብ ዓቐን ንላዕሊ ክኸውን ከሎ እዩ። ነቲ ካልእ ክፋል ሰብነትና ምልክት ንምሃብ ዝፍኖ ኬሚካል ነድሪ ይፈጥር እዩ። ብዙሕ ነድሪ ክፍጠር እንከሎ ከኣ ጸገም ስለዝፈጥር፡ ሚዛኑ ክሕሉ እዩ ዘለዎ። ምንጪ ስእሊ, SPL መግለጺ ስእሊ, ብኮሮናቫይረስ ዝተጠቕዐ ሳንቡእ ነድሪ ሳምቡእ ኒሞንያ ተባሂሉ እዩ ዝፍለጥ። ዘስተንፈስናዮ ኦክሲጂን ናብ ደም ዝኸደሎምን ካርቦን ዳይኦክሳይድ ድማ ዝወጸሎምን ከረጺታት ኣየር ኣብ ሳምቡእ ኣለዉ። ኣብ እዋን ኒሞንያ ግን፡ እዞም ከረጺታት ብማይ ስለዝምልኡ ሕጽረት ኣየርን ጸገም ምስትንፋስን ይፍጠር። በዚ ምኽንያት ከኣገለ ሰባት፡ ከስተንፍሱ ሓገዝ ናውቲ ሕክምና የድልዮም። ብመሰረት ካብ ቻይና ብዝተረኸበ ሓበሬታ፡ 14% በዚ ሕማም ዝተጠቕዑ ሰባት በዚ ደረጃ ይሓልፉ። ኣስጋኢ ካብቶም ብኮሮናቫይረስ ዝሓመሙ እቶም 6% ናብ ኣስጋኢ ደረጃ ይበጽሑ። ኣብዚ ብርኪ እዚ ሰብነት እናደረኸመ ዝኼእድ ኮይኑ፡ ሞት'ውን ከጋጥም ይኽእል። እቲ ጸገም ድማ፡ ሕማም ዝከላኸል ስርዓት ናይ ሰብነትና ካብ ቁጽጽር ወጻኢ ኮይኑ ኣብ መላእ ሰብነትና ጉድኣት ስለዘብጽሕ እዩ። ጸቕጢ ደም ናብ ኣዝዩ ዝተሓተ ሓደገኛ ብርኪ ክበጽሕን ገለ ውሽጣዊ ናይ ሰብነት ኣካላት እውን ኣገልግሎት ደው ከብሉን ክገብሮም ይኽእል። ብሰንኪ ኣብ ሳምቡእ ዝፍጠር ሓያል ነድሪ፡ ኣዝዩ ከቢድ ጸገም ምስትንፋስ ስለዝፍጠር ድማ፡ ሰብነትና ህላውኡ ንከቐጽል ዘድልዮ እኹል መጠን ኦክሲጅን ከይረክብ ይገብሮ። ኩሊት ደም ናይ ምጽራይ ስርሐን ደው ከብላን ኣብ መዓንጣ'ውን ጉድኣት ክበጽሕን ይገብር። ሕማም ናይ ምክልኻል ዓቕምና ክቆጻጸሮ እንተዘይክኢሉ ድማ፡ ናብ መላእ ኣካላትና ተዘርጊሑ ተወሳኹ ጉድኣታት የብጽሕ። ምንጪ ስእሊ, Getty Images ኣብዚ ደረጃ እንተተበጺሑ፡ ከም ECMO ብዝበለ ከቢድ መሳርሒ ዝተሓገዘ ሕክምና ይጠልብ። እዚ መሳርሒ፡ ከም ሰብ ሰርሖ ሳምቡእ ኮይኑ፡ ደም ካብ ሰብነት እናወሰደ ኦክሲጅን እናሐወሰ መሊሱ ናብ ሰብነት ዘእቱ መሳርሒ እዩ። እንተኾነ፤ እቲ ሕማም ዝፈጥሮ መጉዳእቲ ናብ ሞት ከሳጥሕ ይኽእል። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
